sukhrobnurali/uzbek-legal-corpus huggingface dataset:
OʻZBEKISTON RESPUBLIKASI VA SAUDIYA ARABISTONI QIROLLIGI OʻRTASIDA SAVDO, IQTISODIYOT, INVESTITSIYALAR, FAN VA TEXNIKA, MADANIYAT, SPORT VA YOSHLAR ISHLARI SOHASIDA HAMKORLIK HAQIDAGI BITIMNING BAJARILISHINI NAZORAT QILISH BOʻYICHA QOʻSHMA KOMISSIYA TUZISH TOʻGʻRISIDA
(resolution, 1998-12-14)

Oʻzbekiston Respublikasi va Saudiya Arabistoni Qirolligi oʻrtasida faoliyatning turli sohalaridagi hamkorlikni yanada rivojlantirish maqsadida Vazirlar Mahkamasi qaror qiladi: 1. Oʻzbekiston Respublikasi va Saudiya Arabistoni Qirolligi oʻrtasida savdo, iqtisodiyot, investitsiyalar, fan va texnika, madaniyat, sport va yoshlar ishlari sohasida hamkorlik haqidagi Bitimning bajarilishini nazorat qilish boʻyicha Oʻzbekiston — Saudiya qoʻshma komissiyasi (bundan keyin Oʻzbekiston—Saudiya qoʻshma komissiyasi deb ataladi) tuzilsin. 2 Oʻzbekiston—Saudiya qoʻshma komissiyasining Oʻzbekistonga oid qismi ilovaga muvofiq tasdiqlansin. 3. Oʻzbekiston—Saudiya qoʻshma komissiyasining Oʻzbekistonga oid qismi aʼzolari zimmasiga respublika vazirliklari, idoralari va tashkilotlarining Saudiya Arabistoni Qirolligi bilan hamkorlikni rivojlantirish boʻyicha faoliyatini muvofiqlashtirib borish funksiyasi; Oʻzbekiston Respublikasi Tashqi iqtisodiy aloqalar vazirligiga — Oʻzbekiston—Saudiya qoʻshma komissiyasining kotibiyati funksiyasi yuklansin. 4. Oʻzbekiston Respublikasi vazirliklari, idoralari va tashkilotlari Oʻzbekiston—Saudiya qoʻshma komissiyasi qarorlarini amalga oshirishda qatnashuvchi Saudiya Arabistoni Qirolligi delegatsiyalari tashriflari bilan bogʻliq tashkiliy masalalarning hal etilishida koʻmaklashsinlar. 5. Mazkur qarorning bajarilishini nazorat qilish Oʻzbekiston Respublikasi Bosh vaziri Oʻ.T. Sultonov zimmasiga yuklansin.
Yevropa tiklanish va taraqqiyot bankining ikkinchi kredit liniyasidan foydalanishga oid chora-tadbirlar toʻgʻrisida
(resolution, 2021-02-22)

Yevropa tiklanish va taraqqiyot banki tomonidan beriladigan ikkinchi kredit liniyasidan samarali foydalanish va Oʻzbekiston Respublikasining kichik va oʻrta korxonalarini moliyaviy taʼminlash boʻyicha loyihalarni amalga oshirishni tezlashtirish maqsadida Vazirlar Mahkamasi qaror qiladi: 1. Maʼlumot uchun qabul qilinsinki: Yevropa tiklanish va taraqqiyot banki tomonidan beriladigan 120 mln. AQSH dollari miqdoridagi ikkinchi kredit liniyasi Oʻzbekiston Respublikasining kichik va oʻrta korxonalarini moliyaviy taʼminlash uchun yoʻnaltiriladi; 60 mln. AQSH dollari Tashqi iqtisodiy faoliyat milliy bankiga Oʻzbekiston Respublikasining kafolatisiz beriladi; 30 mln. AQSH dollari — ixtisoslashtirilgan “Asaka” davlat-aksionerlik tijorat bankiga Oʻzbekiston Respublikasi kafolati ostida beriladi; 30 mln. AQSH dollari — Oʻzbekiston Respublikasining boshqa tijorat banklariga Oʻzbekiston Respublikasi kafolati ostida beriladi. 2. Tashqi iqtisodiy faoliyat milliy banki va “Asaka” banki boshqaruvlari raislariga tegishli Kredit bitimlarini imzolash uchun Yevropa tiklanish va taraqqiyot banki rahbariyati bilan kelishib olingan muddatlarda Buyuk Britaniya (London shahri)ga borishlariga ruxsat etilsin. 3. Oʻzbekiston Respublikasi Markaziy banki Banklar uyushmasi bilan birgalikda Yevropa tiklanish va taraqqiyot banki bilan kelishgan holda Yevropa tiklanish va taraqqiyot banki kreditlarini oluvchi Oʻzbekiston Respublikasi tijorat banklari toʻgʻrisida Vazirlar Mahkamasiga ikki hafta muddatda takliflar kiritsin. 4. Oʻzbekiston Respublikasi Bosh vazirining oʻrinbosari, Moliya vaziri B. S. Hamidovga “Asaka” bankiga va boshqa tijorat banklariga beriladigan kreditlar boʻyicha Oʻzbekiston Respublikasi bilan Yevropa tiklanish va taraqqiyot banki oʻrtasida 60 mln. AQSH dollari summasidagi Kafolat bitimlarini Oʻzbekiston Respublikasi Hukumati nomidan imzolash vakolati berilsin. 5. Oʻzbekiston Respublikasi Adliya vazirligi Oʻzbekiston Respublikasi bilan Yevropa tiklanish va taraqqiyot banki oʻrtasidagi tegishli Kafolat bitimlari boʻyicha yuridik xulosalar bersin. 6. Markaziy bank “Xorijdan mablagʻ jalb qilish toʻgʻrisida”gi Oʻzbekiston Respublikasi Qonuniga muvofiq Yevropa tiklanish va taraqqiyot banki bilan Tashqi iqtisodiy faoliyat milliy banki oʻrtasida tuzilgan kredit bitimini kredit bitimi imzolangan sanadan boshlab ikki hafta muddatda belgilangan tartibda roʻyxatdan oʻtkazsin. 7. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari B. S. Hamidov zimmasiga yuklansin.
HUKUMATLARARO BITIMLARNI TASDIQLASH TOʻGʻRISIDA
(resolution, 1997-01-20)

“Oʻzbekiston Respublikasining xalqaro shartnomalar toʻgʻrisida”gi Oʻzbekiston Respublikasi Qonunining 20-moddasiga muvofiq: 1. Tasdiqlansin: 1996-yil 23-may kuni Toshkent shahrida imzolangan Oʻzbekiston Respublikasi Hukumati bilan Latviya Respublikasi Hukumati oʻrtasida investitsiyalarni oʻzaro ragʻbatlantirish va himoyalash toʻgʻrisidagi Shartnoma; 1996-yil 23-may kuni Toshkent shahrida imzolangan Oʻzbekiston Respublikasi Hukumati bilan Latviya Respublikasi Hukumati oʻrtasida xalqaro avtomobil aloqasi toʻgʻrisidagi Bitim; 1996-yil 23-may kuni Toshkent shahrida imzolangan Oʻzbekiston Respublikasi Hukumati bilan Latviya Respublikasi Hukumati oʻrtasida bojxona ishida oʻzaro yordam toʻgʻrisidagi Bitim; 1996-yil 27-avgust kuni Jakarta shahrida imzolangan Oʻzbekiston Respublikasi Hukumati bilan Indoneziya Respublikasi Hukumati oʻrtasida investitsiyalarni ragʻbatlantirish va himoyalash toʻgʻrisidagi Bitim; 1996-yil 27-avgust kuni Jakarta shahrida imzolangan Oʻzbekiston Respublikasi Hukumati bilan Indoneziya Respublikasi Hukumati oʻrtasida ikki tomonlama soliq solishga yoʻl qoʻymaslik hamda daromad (foyda)ga soliqlar toʻlashdan boʻyin tovlashlarning oldini olish toʻgʻrisidagi Bitim; 1996-yil 12-iyun kuni Olma-ota shahrida imzolangan Oʻzbekiston Respublikasi Hukumati bilan Qozogʻiston Respublikasi Hukumati oʻrtasida daromaddan va mulkdan olinadigan soliqlarning ikkiyoqlama qoʻllanishiga yoʻl qoʻymaslik toʻgʻrisidagi Bitim; 1996-yil 27-noyabr kuni Toshkent shahrida imzolangan Oʻzbekiston Respublikasi Hukumati bilan Turkmaniston Respublikasi Hukumati oʻrtasida giyohvand va psixotrop moddalarning noqonuniy aylanishiga hamda ularning suiisteʼmol qilinishiga qarshi kurash sohasida hamkorlik qilish toʻgʻrisidagi Bitim; 1996-yil 4-sentabr kuni Toshkent shahrida imzolangan Oʻzbekiston Respublikasi Hukumati bilan Qirgʻiziston Respublikasi Hukumati oʻrtasida xalqaro avtomobil qatnovi toʻgʻrisidagi Bitim; 1996-yil 24-dekabr kuni Toshkent shahrida imzolangan Oʻzbekiston Respublikasi Hukumati bilan Qirgʻiziston Respublikasi Hukumat oʻrtasida investitsiyalarni oʻzaro ragʻbatlantirish va himoya qilish toʻgʻrisidagi Bitim; 1996-yil 24-dekabr kuni Toshkent shahrida imzolangan Oʻzbekiston Respublikasi Hukumati bilan Qirgʻiziston Respublikasi Hukumati oʻrtasida ikki tomonlama soliq solishga yoʻl qoʻymaslik hamda daromad va foydaga soliqlar toʻlashdan boʻyin tovlashlarning oldini olish toʻgʻrisidagi Bitim; 1996-yil 24-dekabr kuni Toshkent shahrida imzolangan Oʻzbekiston Respublikasi Hukumat bilan Qirgʻiziston Respublikasi Hukumat oʻrtasida Erkin savdo toʻgʻrisidagi Bitim. 2. Oʻzbekiston Respublikasi Bosh vaziri oʻrinbosarlari, Tashqi ishlar vaziri mazkur shartnomalarda koʻzda tutilgan Oʻzbekiston Respublikasining majburiyatlarini oʻz vaqtida bajarilishini taʼminlasin.
OʻZBEKISTON RESPUBLIKASI VAZIRLAR MAHKAMASINING 1996-YIL 1 OKTYABRDAGI 342-SON QARORINI QISMAN OʻZGARTIRISh TOʻGʻRISIDA
(resolution, 1998-03-31)

Import kontraktlari boʻyicha mablagʻlarni konvertatsiya qilishni tartibga solish maqsadida hamda Oʻzbekiston Respublikasi Vazirlar Mahkamasining 1996-yil 1-oktabrdagi 342-son qarorini qisman oʻzgartirish yuzasidan Vazirlar Mahkamasi qaror qiladi: 1. Belgilab qoʻyilsinki: 1997-yil 1-fevraldan boshlab isteʼmol tovarlari olib kelishga tuzilgan import kontraktlari, ular tuzilgan sanadan qatʼi nazar, Oʻzbekiston Respublikasi Tashqi iqtisodiy aloqalar vazirligida va vakolatli banklarda belgilangan tartibda roʻyxatdan oʻtkazilishi kerak; vakolatli banklar Markaziy bank tomonidan isteʼmol tovarlarini import qiluvchilarga berilgan litsenziyalar egalariga soʻmlardagi mablagʻlarni roʻyxatdan oʻtkazilgan import kontraktlari taqdim etilgan taqdirdagina erkin muomaladagi valyutaga konvertatsiya qiladilar. Oʻzbekiston Respublikasi Davlat soliq qoʻmitasining Bosh bojxona boshqarmasi 1997-yil 1-fevraldan boshlab import isteʼmol tovarlarini bojxonada rasmiylashtirishni faqat roʻyxatdan oʻtkazilgan import kontraktlari boʻyicha amalga oshirsin. 2. Vakolatli banklar ishlab chiqarish-texnika maqsadlaridagi mahsulotlarni olib kelishga va xizmatlar importiga oid import kontraktlari boʻyicha soʻmlardagi mablagʻlarni erkin muomaladagi valyutaga konvertatsiya qilishga berilgan buyurtmanomalarni, ular boʻyicha Oʻzbekiston Respublikasi Tashqi iqtisodiy aloqalar vazirligining xulosasi mavjud boʻlgan taqdirda koʻrib chiqsinlar. 3. Oʻzbekiston Respublikasi Tashqi iqtisodiy aloqalar vazirligi mazkur qaror mazmunini barcha manfaatdor tashkilotlar va tashqi iqtisodiy aloqalar qatnashchilariga yetkazsin. 4. Vazirlar Mahkamasining 1996-yil 1-oktabrdagi 342-son qarori 2-bandining isteʼmol tovarlari keltirishga doir import kontraktlariga oid qismi oʻz kuchini yoʻqotgan deb hisoblansin. 5. Mazkur qarorning bajarilishini nazorat qilish Oʻzbekiston Respublikasining Bosh vaziri Oʻ.T. Sultonov zimmasiga yuklansin.
1997-YILDA RESPUBLIKA QIShLOQ XOʻJALIGINI MINERAL OʻGʻITLAR BILAN TAʼMINLAShGA OID ChORA-TADBIRLAR TOʻGʻRISIDA
(resolution, 2021-02-22)

Qishloq xoʻjaligini zarur miqdorda azotli, fosforli va kaliyli oʻgʻitlar bilan taʼminlash maqsadida Vazirlar Mahkamasi qaror qiladi: 1. 1997-yilda mineral oʻgʻitlar ishlab chiqarish va ehtiyoj balansi 1 — 6-ilovalarga muvofiq tasdiqlansin. 2. “Oʻzkimyosanoat” uyushmasi, “Oʻzagrokimyotaʼminot” aksionerlik birlashmasining 1997-yil 20-yanvargacha “Oʻzagrokimyotaʼminot” aksionerlik birlashmasining tuman boʻlinmalari va respublika xoʻjaliklari oʻrtasida mineral oʻgʻitlar yetkazib berishga shartnomalar tuzish boʻyicha ishlarning tugallanishi toʻgʻrisidagi axboroti maʼlumot uchun qabul qilinsin. “Oʻzkimyosanoat” uyushmasi, Qishloq va suv xoʻjaligi vazirligi ikki hafta muddatda 1997-yilda Qoraqalpogʻiston Respublikasi va respublika viloyatlari boʻyicha qishloq xoʻjaligi korxonalariga tuzilgan shartnomalarga muvofiq mineral oʻgʻitlar yetkazib berish jadvalini ishlab chiqsinlar va tasdiqlasinlar. “Oʻzagrokimyotaʼminot” aksionerlik birlashmasi va “Oʻzbekiston temir yoʻllari” davlat-aksionerlik kompaniyasiga mineral oʻgʻitlarni jadval boʻyicha, shu jumladan temir yoʻl sostavlarining Tojikiston va Turkmaniston Respublikalari hududi orqali toʻsiqsiz oʻtkazilishi bilan bogʻliq masalalarni hal etgan holda toʻxtovsiz yetkazib berishni amalga oshirish topshirilsin 7. Mazkur qarorning bajarilishini nazorat qilish Oʻzbekiston Respublikasining Bosh vaziri Oʻ.T. Sultonov zimmasiga yuklansin.
SAVDO-IQTISODIY, ILMIY-TEXNIKAVIY VA MADANIY HAMKORLIK BOʻYIChA OʻZBEKISTON-TURKMANISTON QOʻShMA KOMISSIYASINING OʻZBEKISTONGA OID QISMINI TUZISh TOʻGʻRISIDA
(resolution, 1998-12-11)

Anʼanaviy doʻstona aloqalarni yanada rivojlantirish, Oʻzbekiston Respublikasi Hukumati bilan Turkmaniston Hukumati oʻrtasida uzoq muddatli savdo-iqtisodiy hamkorlikning hamda ilm-fan, texnika, axborot va madaniyat sohalarida hamkorlik qilishning asosiy yoʻnalishlari toʻgʻrisidagi bitimlarni amalga oshirish maqsadida Vazirlar Mahkamasi qaror qiladi: Turkmaniston bilan savdo-iqtisodiy, ilmiy-texnikaviy va madaniy hamkorlik qilish boʻyicha Oʻzbekiston-Turkmaniston qoʻshma komissiyasining Oʻzbekistonga oid qismi quyidagi tarkibda tuzilsin:
MUDDATLI HARBIY XIZMATChILARNING PUL TAʼMINOTI MIQDORLARINI OShIRISh TOʻGʻRISIDA
(decree, 2019-12-14)

Muddatli harbiy xizmatchilarni ijtimoiy himoya qilish maqsadida va Oʻzbekiston Respublikasi Qurolli Kuchlari tashkil etilganligining 5 yilligi munosabati bilan: 1. Belgilab qoʻyilsinki, muddatli harbiy xizmatchilar va kursantlar har oylik pul taʼminoti miqdorlari mehnatga haq toʻlashning eng kam miqdoriga nisbatan foizlarda belgilanadi va uning oshishiga qarab oʻzgartirib boriladi. 2. 1997-yil 1-yanvardan boshlab muddatli harbiy xizmatchilar va kursantlar har oylik pul taʼminotining eng kam miqdorlari Yagona tarif setkasidagi eng kam ish haqining 50 foizi miqdorida belgilansin, yoki muddatli harbiy xizmatchilar va kursantlarning hozirdagi vaqtda amalda boʻlgan pul taʼminoti miqdorlari oʻrtacha 1,5-marta oshirilsin. Muddatli harbiy xizmatchilar va kursantlarning pul taʼminoti miqdorlari oshirilishi bilan bogʻliq xarajatlar recpublika davlat budjeti mablagʻlari hisobidan amalga oshirilsin. 3. Oʻzbekiston Respublikasi Mudofaa vazirligi, Davlat xavfsizlik xizmati, Ichki ishlar vazirligi, Favqulodda vaziyatlar vazirligi, Moliya vazirligi bilan birgalikda: — mazkur Farmonni oʻz boʻlinmalariga yetkazsinlar; — muddatli harbiy xizmatchilar va kursantlarga mazkur Farmonda belgilangan har oylik pul taʼminoti oshirilishini hisobga olgan holda ular oʻz vaqtida qayta hisoblab chiqilishini va toʻlanishini taʼminlasinlar. 4. Oʻzbekiston Respublikasi Vazirlar Mahkamasi oʻn kun muddatda Yagona tarif setkasiga muddatli harbiy xizmatchilar mehnatiga haq toʻlash boʻyicha oʻzgartirishlar kiritsin.
OʻZBEKISTONDA MILLIY RAQS VA XOREOGRAFIYA SANʼATINI RIVOJLANTIRISh TOʻGʻRISIDA
(other, 2021-04-30)

Milliy raqs va xoreografiya sanʼatini yanada rivojlantirish, oʻzbek raqs sanʼatining tarixiy anʼanalarini va usullarini tiklash, avaylab-asrash hamda boyitish, millatimizning oʻziga xos sharqona fazilatlari, boy maʼnaviyatiga monand raqslarni targʻib etish uchun qulay shart-sharoitlar yaratish, milliy raqs yoʻnalishlari boʻyicha uzoq muddatli, maqsadli dasturlar tayyorlash, raqs sanʼatini xalqimizning yuksak maʼnaviyati va nozik didiga zid boʻlgan yuzaki, nooʻrin tanqidga asoslangan xatti-harakat va liboslar xurujidan saqlash, maxsus taʼlim tizimini takomillashtirish, malakali kadrlarga boʻlgan ehtiyojni toʻlaroq qondirish hamda bu soha tashkilotlarining moddiy negizini mustahkamlash maqsadida: 5. “Oʻzbekraqs” birlashmasi, uning tasarrufidagi korxona va tashkilotlar barcha turdagi soliqlardan 5 yil muddatga ozod etilsin. Soliqdan ozod etilishi natijasida yigʻilgan mablagʻlarning mamlakatimizda raqs sanʼatini yanada rivojlantirishga, birlashmaning moddiy-texnik negizini mustahkamlashga maqsadli sarflanishi belgilab qoʻyilsin. 6. Oʻzbek xoreografiya bilim yurti hamda Toshkent davlat madaniyat instituti “Xoreografiya” boʻlimi negizida oliy maxsus oʻquv yurtlari maqomidagi Toshkent davlat milliy raqs va xoreografiya oliy maktabi tashkil etilsin, uning oʻquv teatri binosini qurish nazarda tutilsin. Oliy maktab qoshida mavjud boshlangʻich (internati bilan) va oʻrta maxsus taʼlim boʻgʻinlari saqlab qolinsin. Quyidagilar Oliy maktabning asosiy faoliyat yoʻnalishlari etib belgilansin: bakalavr dasturi asosida milliy raqs va balet boʻyicha baletmestrlar, baletmestr-rejissorlar, raqs ijrochilari, oʻqituvchilar tayyorlash; magistr dasturi asosida milliy raqs va xoreografiya sanʼati boʻyicha ilmiy-pedagogik, ijodiy kadrlar tayyorlash; milliy raqs va xoreografiya sanʼati boʻyicha mutaxassislarni qayta tayyorlash, ularning malakasini oshirish; Sanʼatshunoslik ilmiy-tadqiqot instituti bilan hamkorlikda oʻzbek raqs va xoreografiya sanʼati tarixi, taraqqiyoti yoʻnalishlari boʻyicha tadqiqotlar, darsliklar, metodik qoʻllanmalar yaratish; madaniyat va sanʼat oʻquv yurtlari, raqs jamoalariga uslubiy-ijodiy yordam koʻrsatish, ularning faoliyatini ilmiy-nazariy jihatlaridan muvofiqlashtirish. 7. Oʻzbekiston Respublikasi Moliya vazirligi, Istiqbolni belgilash va statistika davlat qoʻmitasi Toshkent davlat milliy raqs va xoreografiya oliy maktabi, M.Turgʻunboyeva nomidagi “Oʻzbekraqs” birlashmasi binolarini taʼmirlash, zarur anjomlar va texnik vositalar bilan taʼminlash hamda ushbu Farmonda belgilangan boshqa vazifalarning bajarilishi uchun Madaniyat ishlari vazirligining buyurtmasiga muvofiq mablagʻ ajratilsin. 8. Oʻzbekiston Respublikasi Adliya vazirligi bir hafta muddatda amaldagi qonun hujjatlariga zarur oʻzgartirishlar kiritish boʻyicha takliflar tayyorlasin. 9. Ushbu Farmonning bajarilishi yuzasidan Vazirlar Mahkamasi bir oy muddatda tegishli qaror qabul qilsin.
JENEVA SHAHRIDAGI BIRLASHGAN MILLATLAR TASHKILOTI BOʻLIMI VA BOSHQA XALQARO TASHKILOTLAR HUZURIDA OʻZBEKISTON RESPUBLIKASINING DOIMIY VAKOLATXONASINI OCHISH TOʻGʻRISIDA
(resolution, 2003-05-19)

Hamkorlikni kengaytirish va uning yangi sohalarini aniqlash, shuningdek, vazirliklar va idoralarning Jeneva shahrida joylashgan xalqaro tashkilotlar bilan oʻzaro aloqalarini faollashtirish maqsadida Vazirlar Mahkamasi qaror qiladi: 1. Jeneva shahridagi Birlashgan Millatlar Tashkiloti boʻlimi va boshqa xalqaro tashkilotlar huzurida Oʻzbekiston Respublikasining Doimiy vakolatxonasi taʼsis etilsin. 2. Jeneva shahridagi Birlashgan Millatlar Tashkiloti boʻlimi va boshqa xalqaro tashkilotlar huzuridagi Oʻzbekiston Respublikasi Doimiy vakolatxonasining shtat jadvali va 1997-yil uchun xarajatlar smetasi 1 va 2-ilovalarga muvofiq tasdiqlansin. Jeneva shahridagi Birlashgan Millatlar Tashkiloti boʻlimi va boshqa xalqaro tashkilotlar huzuridagi Oʻzbekiston Respublikasining Doimiy vakolatxonasi xodimlari soni 1997-yil uchun 5 kishidan iborat qilib belgilansin, ulardan diplomatik tarkib xodimlari — 4 kishi, maʼmuriy-texnik xodimlar — 1 kishi. Oʻzbekiston Respublikasi Moliya vazirligi xodimlarning butlanishiga qarab xarajatlar smetasiga muvofiq 1997-yil uchun zarur mablagʻlar ajratsin. 3. Oʻzbekiston Respublikasi Tashqi ishlar vazirligi Tashqi iqtisodiy aloqalar vazirligi bilan birgalikda bir oy muddatda shtat jadvaliga muvofiq Jeneva shahridagi Birlashgan Millatlar Tashkiloti boʻlimi va boshqa xalqaro tashkilotlar huzuridagi Oʻzbekiston Respublikasi Doimiy vakolatxonasining diplomatik xodimlari tarkibini butlash uchun nomzodlar yuzasidan takliflar kiritsin. 4. Jeneva shahridagi Birlashgan Millatlar Tashkiloti boʻlimi va boshqa xalqaro tashkilotlar huzuridagi Oʻzbekiston Respublikasining Doimiy vakili maishiy, tibbiy va transport xizmati koʻrsatish sharoitlari boʻyicha Oʻzbekiston Respublikasi vaziriga tenglashtirilsin.
1997-YILDA NAQD PUL EMISSIYASINI QISQARTIRISh ChORA-TADBIRLARI TOʻGʻRISIDA
(resolution, 2021-02-22)

Naqd pul muomalasini yanada mustahkamlash, respublika mintaqalarida naqd pul aylanishi tezlashishi uchun rahbarlar va mansabdor shaxslarning javobgarligini oshirish maqsadida Vazirlar Mahkamasi qaror qiladi: 1. Qoraqalpogʻiston Respublikasida, viloyatlar, shaharlar va tumanlarda umuman 1997-yilda va yilning 1 choragida naqd pul mablagʻlari emissiyasi darajasi prognozlariga va kassa rejasiga 1, 2, 3-ilovalarga* muvofiq rozilik berilsin. Qoraqalpogʻiston Respublikasi Vazirlar Kengashi Raisi, viloyatlar, shaharlar va tumanlar hokimlari naqd pul mablagʻlari emissiyasi darajasi prognozlari va kassa rejalari bajarilishi ustidan amaliy nazoratni taʼminlasinlar. 2. Oʻzbekiston Respublikasi Markaziy bankiga 1997-yilning keyingi choraklariga naqd pul emissiyasi darajasining aniqlashtirilgan parametrlarini va kassa rejalarini yilning navbatdagi choragi boshlanishidan kamida 10 kun oldin tasdiqlash uchun Vazirlar Mahkamasiga kiritish tavsiya qilinsin. 3. “Oʻzbeksavdo” davlat uyushmasi, Oʻzbekbirlashuv, “Oʻzmaishiyxizmatuyushma”, “Oʻzavtotrans” korporatsiyasi, “Toshshaharyoʻlovchitrans” uyushmasi, Oʻzbekiston Respublikasi Aloqa vazirligi, Kommunal xizmat koʻrsatish vazirligi, chakana savdo tarmogʻiga ega boʻlgan va aholiga pulli xizmatlar koʻrsatuvchi boshqa vazirliklar va idoralar hokimliklar bilan birgalikda mahalliy bozorlarni xalq isteʼmol tovarlari bilan toʻldirish va xizmatlar sohasini kengaytirish boʻyicha aniq chora-tadbirlar koʻrsinlar. Barcha darajalardagi kollegial organlar majlislarida mazkur qarorning qanday bajarilayotganligi muntazam ravishda koʻrib chiqilsin, belgilangan kassa rejalari bajarilishi uchun javob beruvchi mansabdor shaxslar va mutaxassislarni moddiy ragʻbatlantirish va ularning javobgarligi yuzasidan qonun hujjatlarida nazarda tutilgan choralar keng qoʻllanilsin. Vazirlar Mahkamasi majmuilari rahbarlari mazkur band amalga oshirilishi ustidan qattiq nazorat oʻrnatsinlar. 4. Davlat soliq qoʻmitasi va Oʻzbekiston Respublikasi Prokuraturasi xoʻjalik yurituvchi subyektlar tomonidan tovarlar sotilishi, ishlar bajarilishi va xizmatlar koʻrsatilishidan tushgan naqd pul tushumi oʻz vaqtida va toʻliq topshirilishi taʼminlanishi ustidan nazoratni kuchaytirsinlar. Belgilangan tartib buzilganligi aniqlangan hollarda aybdorlarga nisbatan qonun hujjatlarida nazarda tutilgan javobgarlik choralari qoʻllansin. 5. Pul-kredit siyosati boʻyicha respublika komissiyasi: mazkur qarorning bajarilishini har oyda koʻrib chiqsin va tegishli takliflar kiritsin; Oʻzbekiston Respublikasi Vazirlar Mahkamasining 1996-yil 2-iyuldagi 230-son qarori bilan tasdiqlangan Respublika mintaqalarida naqd pul mablagʻlari emissiyasi darajasini pasaytirish prognozlari va kassa rejalari bajarilishi uchun rahbarlar va mansabdor shaxslarning javobgarligini oshirish va ularni ragʻbatlantirish tartibi toʻgʻrisidagi Nizomga muvofiq emissiya darajasining belgilangan parametrlari va kassa rejalari bajarilishini baholashni amalga oshirsin. 6. Mazkur qarorning bajarilishini nazorat qilish Oʻzbekiston Respublikasining Bosh vaziri Oʻ.T. Sultonov zimmasiga yuklansin.
SAVDO-IQTISODIY HAMKORLIK MASALALARI BOʻYIChA OʻZBEKISTON — TOJIKISTON QOʻShMA KOMISSIYASINING OʻZBEKISTONGA OID QISMINI TUZISh TOʻGʻRISIDA
(resolution, 1998-12-11)

Anʼanaviy doʻstona aloqalarni yanada rivojlantirish, Oʻzbekiston Respublikasi Hukumati bilan Tojikiston Respublikasi Hukumati oʻrtasida erkin savdo toʻgʻrisidagi bitimlarni amalga oshirish maqsadida Vazirlar Mahkamasi qaror qiladi: Savdo-iqtisodiy hamkorlik masalalari boʻyicha Oʻzbekiston — Tojikiston qoʻshma komissiyasining Oʻzbekistonga oid qismi quyidagi tarkibda tuzilsin:
OʻZBEKISTON RESPUBLIKASINING BOJXONA KODEKSINI TASDIQLASh TOʻGʻRISIDA
(code, 2016-04-22)

Oʻzbekiston Respublikasi Oliy Majlisi qaror qiladi: Oʻzbekiston Respublikasining Bojxona kodeksi tasdiqlansin.
OʻZBEKISTON RESPUBLIKASI HUKUMATINING BAʼZI QARORLARINI OʻZ KUChINI YOʻQOTGAN DEB HSOBLASh TOʻGʻRISIDA
(resolution, 2022-07-22)

Oʻzbekiston Respublikasi Prezidentining “Oʻzbekinvest” eksport-import milliy sugʻurta kompaniyasini tashkil etish toʻgʻrisida” 1997-yil 18-fevraldagi PF-1710-son Farmoniga muvofiq “Oʻzbekinvest” milliy sugʻurta kompaniyasi “Oʻzbekinvest” eksport-import milliy sugʻurta kompaniyasiga aylantirilishi munosabati bilan Vazirlar Mahkamasi qaror qiladi: Quyidagilar oʻz kuchini yoʻqotgan deb hisoblansin: Oʻzbekiston Respublikasi Vazirlar Mahkamasining “Oʻzbekiston Respublikasida investitsiyalarning sugʻurta himoyasini taʼminlashga oid chora-tadbirlar toʻgʻrisida” 1994-yil 13-apreldagi 206-son qarori; Oʻzbekiston Respublikasi Vazirlar Mahkamasining “Oʻzbekinvest” milliy sugʻurta kompaniyasining Ustav fondi miqdorini oshirish toʻgʻrisida” 1995-yil 27-sentabrdagi 376-son qarori; Oʻzbekiston Respublikasi Vazirlar Mahkamasining “Oʻzbekinvest” milliy sugʻurta kompaniyasining Ustav fondi miqdorini oshirish toʻgʻrisida” 1996-yil 24-maydagi 191-son qarori.
OʻZBEKISTON RESPUBLIKASINING FUQAROLIK PROTSESSUAL KODEKSINI TASDIQLASh TOʻGʻRISIDA
(code, 2018-04-01)

Oʻzbekiston Respublikasi Oliy Majlisi qaror qiladi: Oʻzbekiston Respublikasining Fuqarolik protsessual kodeksi tasdiqlansin.
OʻZBEKISTON RESPUBLIKASINING XOʻJALIK PROTSESSUAL KODEKSINI TASDIQLASh TOʻGʻRISIDA
(code, 2018-04-01)

Oʻzbekiston Respublikasi Oliy Majlisi qaror qiladi: Oʻzbekiston Respublikasining Xoʻjalik protsessual kodeksi tasdiqlansin.
OʻZBEKISTON RESPUBLIKASINING MILLIY XAVFSIZLIK KONSEPSIYASINI TASDIQLASh TOʻGʻRISIDA
(law, 1997-08-29)

Oʻzbekiston Respublikasi Oliy Majlisi qaror qiladi: Oʻzbekiston Respublikasining Milliy xavfsizlik konsepsiyasi tasdiqlansin.